Néha előfordulhat a játékban, hogy szívesen megszabadulnál egy adott növénytől vagy dísztárgytól. Különösen aktuális lehet ez, ha egy játékon belüli időszakos játékból maradt valamiféle különleges növényed, aminek csak az időszakos játék során láttad hasznát, de azon túlmenően csak a helyet foglalja a polcodon.
Mindent, ami a polcodon van, egy az egyben kidobhatsz a kukába, ha szeretnéd.
A kukát a 12. szinttől tudod aktiválni. Ettől a szinttől ugyanis egy új küldetéssorozat érhető el Vakondvölgyén (egy új szövegbuborék jelzi helyét), melyek teljesítése közben elérhetővé teszed az üvegházat. Az üvegházzal párhuzamosan egy kuka is elérhetővé válik számodra ekkor, melyet a kerted alatt, a fészer mellett találsz meg.
Figyelem: a kukával óvatosan bánj! Egyszerre csak egy dolgot jelölj ki, így elkerülheted, hogy véletlen több terméket is kidobsz a polcodról. A szemétbe dobott tárgyak ugyanis végérvényesen elvesznek.